**Ministru kabineta rīkojuma projekta „Par Valsts dzelzceļa administrācijas 2020. gada budžeta apstiprināšanu” sākotnējās ietekmes novērtējuma ziņojums (anotācija)**

|  |
| --- |
|  **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 41. panta 1.1 daļa un Dzelzceļa likuma 30. panta 2.1 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par Valsts dzelzceļa administrācijas 2020. gada budžeta apstiprināšanu” (turpmāk – Projekts) sagatavots saskaņā ar Dzelzceļa likuma 30. panta 2.1 daļu, ņemot vērā, ka no 2010. gada 1. janvāra Valsts dzelzceļa administrācija (turpmāk - Administrācija) ir budžeta nefinansēta valsts pārvaldes iestāde, kura tiek finansēta no publiskās lietošanas dzelzceļa infrastruktūras finansējuma.Publiskās lietošanas dzelzceļa infrastruktūras finansējumu Administrācijai veido ieņēmumi no maksas par minimālo piekļuves pakalpojumu kompleksu, kā arī ieņēmumi no tā valstij piederošās zemes iznomāšanas, uz kuras izvietota publiskās lietošanas dzelzceļa infrastruktūra.Saskaņā ar Dzelzceļa likuma 30. panta 2.1 daļu, kas nosaka, ka Publiskās lietošanas dzelzceļa infrastruktūras pārvaldītājs, kas “Dzelzeļa likuma” izpratnē ir VAS “Latvijas dzelzceļš”, Administrācijai ik gadu no Dzelzceļa likuma 10. panta otrās daļas 1. un 2. punktā noteiktajiem finansēšanas avotiem piešķir finansējumu 0,37 procentu apmērā no kopējā dzelzceļa infrastruktūras finansējuma apjoma par iepriekšējo gadu.VAS “Latvijas dzelzceļš” finansējumu Administrācijai piešķir pa daļām – reizi ceturksnī līdz attiecīgā ceturkšņa pirmā mēneša desmitajam datumam, pārskaitot daļu no paredzētā finansējuma uz Administrācijas kontu. Katrā no pirmajiem trim ceturkšņiem pārskaita ceturto daļu no plānotā finansējuma. Kopējais šā finansējuma apmērs tiek precizēts, veicot pēdējo maksājumu attiecīgajā gadā.Ar Projektu tiek apstiprināts Administrācijas budžets 2020. gadam 575 446 EUR apmērā, kas izriet no Dzelzceļa likuma Pārejas noteikumu 48. punkta, kas noteic, ka 2019., 2020. un 2021. gadā finansējums Administrācijai nedrīkst būt mazāks par finansējumu, kāds attiecīgi piešķirts 2015. gadam (405 244 EUR) un reizināts ar koeficientu 1.42, kas kopsummā ir 575 446 EUR.No piešķirtā 575 446 EUR finansējuma 2020. gadam: 575 446 EUR paredzēti kārtējo izdevumu segšanai, tai skaitā 469 034 EUR darbinieku atlīdzībai. Precēm un pakalpojumiem paredzēti 98 930 EUR, bet kapitāliem izdevumiem paredzēti 7482 EUR.Pamatojoties uz Ministru kabineta 2015. gada 28. aprīļa instrukcijas Nr.3 “Kārtība, kādā izstrādā un aktualizē institūcijas darbības stratēģiju un novērtē tās ieviešanu” 22. punktu, pievienojam interneta adresi, kurā iespējams aplūkot Valsts dzelzceļa administrācijas darbības stratēģiju: <http://www.vda.gov.lv/?id=315>.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa administrācija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa administrācija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpilde neietekmē Valsts dzelzceļa administrācijas funkcijas un uzdevumus un tai pieejamos cilvēkresursus. Saistībā ar Projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāra p.i. Dž. Innusa